Honderde uit myn gered ná brandFoto: Hangela/Pixabay.com Honderde mynwerkers is gered nadat hulle Donderdagoggend ondergronds vasgekeer is toe ŉ brand by Gold One se Modder East-myn in Springs, oos van Johannesburg, uitgebreek het. Die departement van minerale hulpbronne het gesê die 644 werkers was ondergronds ten tyde van die voorval. Al die werkers is na die myn se toevlugskagte van waar hulle na die oppervlak gebring is. Gwede Mantashe, minister van minerale hulpbronne, het die suksesvolle reddingsoperasie geloof en weer ŉ oproep gedoen dat daar aan die bedryf se veiligheidsmaatreëls voldoen word. “Ons loof die reddingspanne betrokke, asook die mynwerkers en -bestuur vir hul vinnige optrede om te verseker dat ŉ potensiële ramp vermy is,” het Mantashe gesê. Twee weke gelede is ses mynwerkers dood toe ŉ brand ondergronds uitgebreek het by die Phalaborwa-kopermyn se skag in Limpopo.